Temeljem članka 67. Zakona o komunalnom gospodarstvu (Narodne novine broj 68/18., 110/18-OUSRH, 32/20) i članka 33. Statuta Općine Levanjska Varoš (Službeni glasnik Općine Levanjska Varoš, broj 2/18, 2/20, 2/21), Općinsko vijeće Općine Levanjska Varoš na svojoj 11. sjednici održanoj 20. prosinca 2022. godine donosi

# **P R O G R A M**

# **građenja komunalne infrastrukture za 2023. godinu**

1. **UVODNE ODREDBE**

**Članak 1.**

Program građenja komunalne infrastrukture na području Općine Levanjska Varoš za 2023. godinu (u daljnjem tekstu: Program) izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i provedbenim programom koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima financiranja.

Pod građenjem komunalne infrastrukture podrazumijeva se građenje novih, rekonstrukcija postojećih objekata i uređaja komunalne infrastrukture te poslovi i radnje koje prethode izgradnji objekata i uređaja komunalne infrastrukture potrebnih za obavljanje komunalnih djelatnosti, privođenje zemljišta uređenju u cilju njihovog osposobljavanja za građenje i rekonstrukciju objekata i uređenje komunalne infrastrukture.

**Članak 2.**

Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja a sve kao procjenu troškova građenja.

**Članak 3.**

Planirana sredstva za financiranje Programa rasporedit će se za financiranje:

* građevina komunalne infrastrukture koje će se graditi u uređenim dijelovima građevinskog područja,
* postojećih građevina komunalne infrastrukture koje će se rekonstruirati

1. **GRADNJA OBJEKATA I UREĐAJA KOMUNALNE INFRASTRUKTURE**

**Članak 4.**

Iskaz financijskih sredstava potrebnih za ostvarivanje Programa s naznakom izvora financiranja i rasporeda sredstava s procjenom troškova za gradnju pojedinih objekata i uređaja komunalne infrastrukture:

|  |  |  |  |  |
| --- | --- | --- | --- | --- |
| **Naziv objekta ili uređaja** | | **Ukupni troškovi gradnje** | **Izvor financiranja** | |
| **Prihod za posebne namjene** | **Pomoći iz proračuna** |
|  | | | | |
| **I.** | **GRAĐEVINE KOMUNALNE INFRASTRUKTURE KOJE ĆE GRADITI U UREĐENIM DIJELOVIMA GRAĐEVINSKOG PODRUČJA** | | | |
| 1. | Igradnja i opremanje dječjeg igrališta | 7.000,00 | 7.000,00 |  |
| 2. | Uređenje groblja Levanjska Varoš | 8.500,00 | 8.500,00 |  |
|  | **U K U P N O** | **15.500,00** | **15.500,00** | **0,00** |
|  |  |  |  |  |
| **II.** | **POSTOJEĆE GRAĐEVINE KOMUNALNE INFRASTRUKTURE KOJE ĆE SE REKONSTRUIRATI** | | | |
| 1. | Rekonstrukcija nerazvrstane ceste "Čenkovo" | 50.000,00 | 20.000,00 | 30.000,00 |
| 2. | Sanacija nerazvrstane ceste "Duboki dol" | 35.000,00 | 10.000,00 | 25.000,00 |
| 3. | Sanacija pješačkih staza u Majaru | 35.000,00 | 15.000,00 | 20.000,00 |
|  | **U K U P N O** | **120.000,00** | **45.000,00** | **75.000,00** |
|  |  |  |  |  |
|  | **S V E U K U P N O ( I + II )** | **135.500,00** | **60.500,00** | **75.000,00** |

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

**Članak 5.**

Sredstva potrebna za ostvarivanje Programa gradnje objekata i uređaja komunalne infrastrukture za 2023. godinu osigurat će se iz komunalnog doprinosa, naknade za zadržavanje nezakonito izgrađenih zgrada, ostalih prihoda proračuna Općine Levanjska Varoš, te drugih izvora utvrđenih posebnim propisom, kako slijedi:

1. **Prihodi za posebne namjene (naknada za zadržavanje nezak. izgr. zgrada, komunalni doprinos, šumski doprinos, vodni doprinos) 60.500,00**
2. **Pomoći iz Proračuna (pomoći iz državnog proračuna, pomoći iz županijskog proračuna) 75.000,00**

**UKUPNO 135.500,00**

1. **ZAVRŠNE ODREDBE**

**Članak 6.**

Provedba Programa će se vršiti na temelju stvarnih potreba, a sukladno dinamici ostvarenja prihoda proračunskih sredstava iz članka 5. ovog Programa.

**Članak 7.**

Ovaj Program stupa na snagu osmog (8) dana od dana objave u "Službenom glasniku Općine Levanjska Varoš", a primjenjuje se od 01. siječnja 2023. godine.

**R E P U B L I K A H R V A T S K A**

**O S J E Č K O – B A R A N J S K A Ž U P A N I J A**

**O P Ć I N A L E V A N J S K A V A R O Š**

**O P Ć I N S K O V I J E Ć E**

KLASA: 024-02/22-01/47

URBROJ: 2158-25-01-22-1

Levanjska Varoš, 20. prosinca 2022. godine

**PREDSJEDNIK OPĆINSKOG VIJEĆA**

Kristian Nikolić, mag.prim.educ.